પાંચેક વાગ્યે ઉઠીને અમે દાતણ કર્યું, પછી ટુવાલ અને કપડા લઈને નદી તરફ ચાલ્યા, ટાઢા હીમ જેવા પાણીમાં અમે, હું અને વિનયભાઈ નદીમાં અંદર ઉતરીને નહાયા તો વિપુલભાઈ અને માયાભાઈ કિનારે નહાયા. ત્યાં જ નહાઈને અમે કપડા સૂકવતા હતાં કે પાસેના નેસના અગ્રણી સજ્જન અમારી થોડેક આગળ નહાઈ રહ્યાં હતાં. નહાઈ રહ્યાં એટલે તેઓ અમારી પાસે આવ્યા અને અમને એ નેસમાં આવવા આમંત્રણ આપ્યું, અમે તે સહર્ષ સ્વીકાર્યું અને કપડા બદલીને, ભીના કપડા કોથળીઓમાં ઠાલવીને નેસ તરફ ચાલ્યા.